Kukës

Kukës è nu comune albanese, capoluogo d’’a prefettura cu ’o stesso nomme, situato ncopp’’a cunfina tra ll’Albania e ’o Kosovo.

Dopp’‘a riforma amministrativa d’’o 2015, so’ state uniti a Kukës ’e comuni ’e Arrën, Bicaj, Bushtricë, Grykë-Çajë, Kalis, Kolsh, Malzi, Shishtavec, Shtiqën, Surroj, Tërthore, Topojan, Ujëmisht e Zapod, purtanno ’a popolazione totale a 47.985 abbitanti (secunno ’o censimento d’’o 2011).

’A città se stenne p’’a pianura d’’a Luma, dinto ’e Alpi Albanese, tra ’e rive d’’o lago Fierza e ’e culline d’’e muntagne Korab cchiù a nord e ’e muntagne Shar vers’ ’o west. Addò se junceno ’o Drin Bianco e ’o Drin Nero, nasce ’o fiume Drin vicino ’o territorio d’’a città.

Int’‘e anni ’90, grazie ’a vicinanza stretta cu ’o Kosovo, ’a città accumminciò a essere canusciuta a livello mondiale duranne ’a guerra d’’o Kosovo, quanno migliaia ’e rifugiati kosovaro-albanese passajeno ’o cunfino e truvajeno rifugio e sicurezza proprio ’int’ ’a città. Pe’ ll’ospitalità e pe’ aver accolto tutta chesta gente, ’a città fu nominata pe’ ’o Premio Nobel p’’a Pace: era ’a primma vota ca na città veniva candidata pe’ chistu premio. Int’’o 2017, ’a città ha pure presentato domanda pe’ l’‘European Green Capital Award’, pe’ addiventà Capitale Verde d’Europa p’’o 2018.

 Geografia fisica 

 Territorio 
sinistra|miniatura|'O monte Gjallica visto da na città.
Kukës sta situata a nord-est d’’o paese, cu ’e coordinate 42°5' N, 20°25' E. ’A città se stenne in maniera strategica dinto ’e Alpi Albanese ed è circondata da quatto lati da n’assaie muntagne ca passano ’e duemila metri, comme Gjallica a sud, Koritnik a est, Pashtrik a nord-est e n’ata serie ’e muntagne a ovest. Se trova ncopp’ ’a pianura d’’a Luma e ncopp’ ’e rive sud d’’o lago Fierza. Sta a circa 3 chilometri a sud-est d’’a vecchia posizione d’’a città, ca fu spustata pe’ via ’e nu progetto idroelettrico.

 Clima 
’O clima d’’a città è assaie influenzato d’’e Alpi Albanese a nord-est, d’’e muntagne Shar a est, d’’e muntagne Korab a sud-est e d’’o fiume Drin a sud. ’A città tene nu clima soprattutto continentale. Chisto significa ca ll’‘nverne so’ molto fridde e chiene ’e neve, mentre ll’estate so’ pe’ lo cchiù cavere. ’A temperatura cambia assai seconno ’e stagioni: primmavera cu tiempo doce ad aprile e maggio, estate cavere da giugno a agosto, autunno spisso chiuvuso e cu viento tra settembre e ottobre, e ’nverne molto friddo, spesso cu neve e ghiaccio, da dicembre a marzo.

 Storia 
sinistra|miniatura|Ll’ex segretario generale d’’e Nazioni Unite, Kofi Annan, stette a Kukës duranne ’a crisi umanitaria d’’a guerra d’’o Kosovo int’’o 1999.
’A vecchia città ’e Kukës stava addò se junceno ’o Drin Bianco e ’o Drin Nero. Int’’o 1976, ’a città fu sommersa d’’o bacino idrico ’e Fierza, ca è trattenuto da na diga. ’A nuova città (Kukësi i Ri – ‘Nuova Kukës’) fu costruita ll’anni ’70 ncopp’ ’o piano vicino, a 320 metri ’ncopp’ ’o livello d’’o mare. Kukësi i Ri è circundata d’’o lago artificiale ’e Fierza. È collegata cu ll’ate parte d’’o paese pe’ mezzo ’e tre ponti. A est guarda ’a muntagna tutta cuperta ’e neve, Gjallica, ca sta a 2.468 metri ’ncopp’ ’o livello d’’o mare.

’A storia ’e Kukës risale a cchiù ’e mille anni arrete. ’A zona ca oggi fa parte d’’o territorio d’’a città era abbitata da diverse antiche tribù illiriche, comme succedeva pe’ gran parte d’’a terra albanese. Tante tombe illiriche so’ state trovate a Këneta e Kolsh, vicino ’a città. Anticamente, era nu piccolo stanziamento romano, nu punto ’e fermata ncopp’ na strada secondaria ca portava a la Via Egnatia, ca collegava Durazzo, ncopp’ ’o Mare Adriatico a ovest, cu Costantinopoli, ncopp’ ’o Mar di Marmara a est. Dopp’ int’’o Medioevo, diventò nu piccolo mercato ottomano e na stazione commerciale ncopp’ ’a via pe’ ’o sud ’o Kosovo.

Kukës attirò ll’attenzione internazionale duranne ’o cunflitto ’int’’o Kosovo quanno 450.000 rifugiati albanesi d’’o Kosovo passarono ’a fruntiera e furono alloggiati int’’e campi dint’ e attuorno a Kukës. Chesto purtò, int’’o 2000, a na nomination pe’ ’o Premio Nobel p’’a Pace. Era ’a primma vota ca na città veniva candidata pe’ chisto premio.

 Economia 
’A industria alimentare se limita sulo a fa’ bevande alcoliche ’int’ a na fabbrica ’e bevande e a quacche piccerillo laboratorio locale ca produce bevande e prodotti lattiero-caseari.

’A regione è famosa pe’ ll’agricoltura sviluppata. Kukës tene na fabbrica ’e tappeti, e ’e prudutte so’ fatte pe’ uso domestico e commerciale. Ce sta pure na fabbrica pe’ lavorà ’o rame, pecché ’a materia prima, ’o rame, se trova proprio ncopp’ a chisto posto.

Kukës tene nu aeroporto internazionale propio. Sta a circa 3,5 km a sud d’’o centro d’’a città. Int’’o 2016 ’o governo albanese ha dato ’a permissione pe’ ospità ’o traffico passeggeri internazionale. Compagnie low cost comme l’irlandese Ryanair, ll’ungherese Wizz Air e pure ’a slovena Adria Airways hann’ fatto sapè ca vonno operà dall’aeroporto internazionale ’e Kukës.

Na’autostrada A1 passa attraverso a' città.

 Sport 

 Calcio 
’A squadra cchiù importante d’’a città è ’o Futboll Klub Kukësi.

 Amministrazione 

 Gemellaggi 

 Tirana
 Valona
 San Giovanni di Medua
 Kosovska Mitrovica
 Prizren
 Lyndhurst (New Jersey)
 Tetovo